Last saved by: Uzivatel

Plán práce koordinátorov pre výchovu k manželstvu a rodičovstvu

Sexuálna výchova na školský rok 2022/2023

Výchova k manželstvu a rodičovstvu v tomto školskom roku bude zameraná na utváranie základných vedomostí a zodpovedných postojov v oblasti partnerských vzťahov a rodičovstva v súlade s etickými normami.
V tejto oblasti sa budeme snažiť vytvárať u detí perspektívu, ktorá by mala vyplývať z predstavy mladého človeka o jeho budúcej rodine. Žiakov treba postupne pripravovať na to, že raz sa stanú manželmi či rodičmi. Je potrebné sa s nimi otvorene rozprávať o problémoch, s ktorými sa môže rodina pasovať, snažiť sa spoločne hľadať východiskové riešenia z načrtnutých situácií a rozprávať sa o možnostiach ako predchádzať problémom. U našich žiakoch sa budeme snažiť vzbudiť nároky smerujúce k uzatváraniu patričných humánnych vzťahov v súlade s ich vekom.
Obsah je koncipovaný tak, aby poskytoval vedomosti a poučenia z oblasti biológie, psychosociálnych aspektov manželstva a rodičovstva, ale aj z etiky, axiológie a zdravotných aspektov intímneho života.
Cieľom je vychovávať sociálne, morálne a emocionálne zrelé osobnosti, schopné konať a správať sa v súlade s etickými normami a hodnotami uznávanými danou spoločnosťou vo svojom sexuálnom, manželskom a rodinnom živote.

Konkrétne témy na školský rok 2022/2023:

1. Téma: Tvorba plánu práce
Termín: september 2022 
Mgr. Martiš Dušan – koordinátor pre sexuálnu výchovu 
Mgr. Micháleková Ema - koordinátorka pre sexuálnu výchovu

2. Téma: Medzinárodný deň proti sexuálnemu zneužívaniu a obchodu so ženami a deťmi. (23. september)

Cieľ: Zvýšiť povedomie o tomto celosvetovom probléme porušovania ľudských práv a zabezpečiť tak dôstojný život žien a mužov. 
Forma: Prednáška učiteľov etickej výchovy so zápisom v triednej knihe. 
Skupina: 6. - 9. ročník 
Termín: September 2022: pedagógovia etickej výchovy 

3. Téma: Zásady zdravého života

Cieľ: Hygiena tela, fyzické a sociálne aspekty zdravia. Poskytnúť žiakom nevyhnutné informácie na zaistenie bezpečnosti a ochrany ich zdravia. 
Forma: Prednáška triednych učiteľov.
Skupina: 5. – 9. ročník 
Termín: Október 2022

4. Téma: Deň starých rodičov (6. október)

Cieľ: Vyzvať žiakov, aby premýšľali o vplyve starých rodičov na ich životy a na spoločnosť.
Forma: Výtvarné zobrazenie témy - učitelia etickej a výtvarnej výchovy.
Skupina: 5. – 9. ročník
Termín: Október 2022

5. Téma: Svetový deň boja proti AIDS (WHO) (1. december)

Cieľ: Upozorňovať žiakov na problém AIDS, zlepšiť ich vedomosti o tejto chorobe, jej šírení a najmä prevencii.
Forma: Prednáška - Mgr. Dušan Martiš. 
Skupina: 5. - 9. ročník.
Termín: December 2022 
6. Téma: Plánované rodičovstvo

Cieľ: Priblížiť žiakom problematiku plánovaného rodičovstva, antikoncepcie, prirodzenej metódy počatia, kolobehu života, interupcie a jej následkov.
Forma: Beseda so zdravotnou sestrou.
Skupina: Žiačky 5. - 9. ročníka.
Termín: Január 2023

7. Téma: Svetový deň manželstva (11. február)

Cieľ: Pripomenúť si krásu, vernosť, obeť a radosť v manželskom živote.
Forma: Výtvarné zobrazenie témy - učitelia etickej a výtvarnej výchovy 
Skupina: 7. – 9. ročník
Termín: Február 2023 

8. Téma: Výber partnera

Cieľ: Priblížiť žiakom danú problematiku, podporiť vhodné postoje pri výbere partnera a ochrany pred pohlavnými chorobami. 
Forma: Prednáška školského psychológa - Mgr. Ema Micháleková 
Skupina: 7. - 9. ročník.
Termín: Marec 2023 

9. Téma: Medzinárodný deň Rómov, rómska kultúra (8. 4.)

Cieľ: Zvýšenie povedomia žiakov o ich kultúre, ochrana a podpora ľudských práv Rómov, prevencia diskriminácie a upozornenie na problémy, ktorým v Európe čelia.
Forma: Sledovanie dokumentu rómskej internetovej televízie ROMEA TV - učitelia etickej výchovy 6. – 9. ročníka 
Termín: Apríl 2023

10. Téma: Problematika LGBTI na Slovensku 

Cieľ: Preukázať úctu a rešpekt k inakosti, hodnotám. Potlačenie nenávisti voči rozdielnej sexuálnej orientácii.
Skupina: 7. - 9. ročník
Forma: Literárne zobrazenie témy - učitelia SJL.
        Prednáška - Mgr. Dušan Martiš
Termín: Máj - Jún 2023 

Vypracovali: 
Mgr. Dušan Martiš - koordinátor pre sexuálnu výchovu
Mgr. Ema Micháleková – koordinátorka pre sexuálnu výchovu 

V Poľnom Kesove: 10.09. 2022